section_heading: Telenovele s hrvatskog govornog područja
paragraph_text: U Hrvatskoj je AVA produkcija snimila prvu hrvatsku telenovelu Villa Maria. Režiju je vodila Meksikanka Alicia Carvajal, zajedno sa Stankom Crnobrnjom. Nazivi sljedećih telenovela kuće AVA su bili: Ljubav u zaleđu, Obični ljudi i Ponos Ratkajevih, s kojima je ista učvrstila svoj poziciju na tržištu. Kako bi hrvatske telenovele i na susjednom srpskom tržištu bile što bolje prihvaćene redovito su angažirani i srpski glumci. U prve dvije telenovele je AVA, pored glazbenih zvijezda Jelene Rozge i Petra Graše ugostila i meksičke zvijezde. Omar Germenos i Gloria Peralta glumili su u nekoliko epizoda Villa Marije, a Juan Pablo Medina i Paola Toyos u Ljubav u zaleđu. Zakon ljubavi je nova AVA-ina telenovela koja na jesen kreće na Novoj TV. Pošto AVA produkcija više ne surađuje s HRT-om, ta je televizija naručila telenovelu kod produkcijske kuće "Ring Multimedija". To je prvi put, da će se u Hrvatskoj neka druga kuća okušati na tom polju poslije AVE. Telenovela nazvana "Sve će biti dobro" krenula je od jeseni 2008. na HRT-u, a godinu dana kasnije nastavila je s odabirom Ringovih telenovela.